ΓΡΑΠΤΗ ΕΡΩΤΗΣΗ E-0520/03

υποβολή: Miet Smet (PPE-DE) προς το Συμβούλιο

(24 Φεβρουαρίου 2003)

Θέμα: Τα δικαιώματα των γυναικών στο Πακιστάν

Το 2001 η ΕΕ και το Πακιστάνπέγραψαν συμφωνία συνεργασίας. Το άρθρο 1 της εν λόγω συμφωνίας συνεργασίας περιλαμβάνει ρήτρα σχετικά με τον σεβασμό των ανθρωπίνων δικαιωμάτων και των δημοκρατικών αρχών.

Παρά το γεγονός ότι το Πακιστάν έχειπογράψει αυτές τις αρχές, τα δικαιώματα των γυναικών στο Πακιστάν δεν τυγχάνουν πάντοτε σεβασμού. Το AFP, το Reuters και οι New York Times αναφέρουν ότι πολλές γυναίκες είναι θύματα πράξεων βίας για λόγους εκδίκησης, μεταξύ άλλων, βιασμών, πυρπολήσεων, δολοφονιών κλπ. Τέτοιες πράξεις βίας μπορούν να διατάσσονται από τοπικά συμβούλια.

Έχει ήδη αντιδράσει η ΕΕ σε αυτές τις κατάφωρες παραβιάσεις των δικαιωμάτων των γυναικών· Εάν όχι, έχει η ΕΕ την πρόθεση να αντιδράσει σε αυτές τις παραβιάσεις·

Προβλέπεται κάποιος μηχανισμός, προκειμένου να ελέγχεται και να επιβάλλεται κατά τρόπο συστηματικό ο σεβασμός των δικαιωμάτων των γυναικών στο Πακιστάν· Επίσης, προβλέπεται κάποια δυνατότητα αναστολής της συνεργασίας μεταξύ του Πακιστάν και της ΕΕ, δεδομένου ότι στη χώρα αυτή τα δικαιώματα των γυναικών, και γενικότερα τα ανθρώπινα δικαιώματα, παραβιάζονται επί μονίμου βάσεως·

Σε περίπτωση που η απάντηση στα ανωτέρω ερωτήματα είναι αρνητική, προτίθεται η ΕΕ να προβλέψει τέτοιες δυνατότητες στο μέλλον·

Εφόσον ρυθμιστούν τόσο ο έλεγχος όσο και η επιβολή του σεβασμού των δικαιωμάτων των γυναικών και προβλεφθεί ενδεχόμενη αναστολή της συνεργασίας μεταξύ Πακιστάν και ΕΕ, ισχύει το ίδιο για όλες τις χώρες που έχουνπογράψει παρόμοια συμφωνία (συμφωνία συνεργασίας τρίτης γενιάς που περιλαμβάνει ρητή αναφορά στα ανθρώπινα δικαιώματα)·

Απάντηση

(22 Ιουλίου 2003)

1. Το Συμβούλιοπενθυμίζει ότι η ΕΕ, σε όλες τις συνεδριάσεις διαλόγου με το Πακιστάν,πογραμμίζει τη σημασία που αποδίδει στο σεβασμό των ανθρωπίνων δικαιωμάτων, συμπεριλαμβανομένων των δικαιωμάτων των γυναικών: θα συνεχίσει να το πράττει σε κάθε ευκαιρία που της δίδεται. Οι Αρχηγοί Αποστολής ΕΕ στο Ισλαμαμπάντ παρακολουθούν πολύ στενά τις εξελίξεις στα ανθρώπινα δικαιώματα και εγείρουν συγκεκριμένες περιπτώσεις κατά τις τακτικές τους επαφές με τις αρχές.

2. Η ΕΕ συμπεριλαμβάνει, από το 1995, τα ανθρώπινα δικαιώματα ως βασικό στοιχείο στις συμφωνίες εμπορίου και συνεργασίας με τρίτες χώρες. Οι σχετικές ρήτρες ορίζουν ότι οι εσωτερικές και εξωτερικές πολιτικές των μερών βασίζονται στο σεβασμό των θεμελιωδών ανθρώπινων δικαιωμάτων και δημοκρατικών αρχών και αποτελούν βασικό στοιχείο των συμφωνιών. Σε περίπτωση παραβίασης, η συμφωνία μπορεί να ανασταλεί. Πριν από το 1995, ο σεβασμός των θεμελιωδών ανθρώπινων δικαιωμάτων αναφερόταν ρητά, π.χ. στο προοίμιο των συμφωνιών.

3. Έως τώρα, δεν έχει ανασταλεί καμία συμφωνία που περιέχει ρήτρα ανθρώπινων δικαιωμάτων ως βασικό στοιχείο. Ωστόσο, στις περιπτώσεις όπου η ΕΕ έκρινε ότι μια χώρα εταίρος παραβίασε τα βασικά στοιχεία της συμφωνίας, ανεστάλησαν ορισμένες διατάξεις της συμφωνίας αυτής. Αυτό συνέβη, για παράδειγμα, με τις χρηματοοικονομικές διατάξεις της Συμφωνίας του Κοτονού όσον αφορά το Ζιμπάμπουε (2002), τις Κομόρες (2000), την Ακτή Ελεφαντοστού (2000), τις Νήσους Φίτζι (2000), την Αϊτή (2000) και τη Λιβερία (2001). Σε άλλες περιπτώσεις, ηπογραφή συμφωνιών συνεργασίας καθυστέρησε για λόγους συναφείς με τα ανθρώπινα δικαιώματα, για παράδειγμα με την Κροατία (1995), το Πακιστάν (1999), την Αλγερία (1998) και τη Ρωσία (1995).

4. Αποδίδεται έμφαση στην προώθηση του διαλόγου και σε θετικά μέτρα, παρά σε κυρώσεις. Η ΕΕ δράττεται κάθε ευκαιρίας για να παροτρύνει τα κράτη να σεβαστούν τα ανθρώπινα δικαιώματα και να προωθήσουν την προστασία τους, καθώς και για ναπενθυμίσει στις χώρες εταίρους τις δεσμεύσεις τους που απορρέουν από συμφωνίες οι οποίες περιέχουν ρήτρα ανθρώπινων δικαιωμάτων ως βασικό στοιχείο.

5. Το σχέδιο Συμφωνίας Συνεργασίας μεταξύ της ΕΚ και του Πακιστάν για Εταιρική Σχέση και Ανάπτυξη που εξετάζεται επί του παρόντος από το Ευρωπαϊκό Συμβούλιο ακολουθεί τις γενικές γραμμές που αναφέρονται παραπάνω.